open-index/open-wikipedia-markdown huggingface dataset:
ఎర్రమల కొండప్ప

**యర్రమల కొండప్ప** అనంతపురం జిల్లాకు చెందిన స్వాతంత్ర్య సమరయోధుడు.
## జీవిత విశేషాలు
ఇతడు మధ్య తరగతి రైతు కుటుంబానికి చెందినవాడు. రెండవ తరగతి వరకు చదువుకున్నాడు. ఇంటిలో తగాదాపడి బయటకు వచ్చి పోలీసు శాఖలో కానిస్టేబుల్‌గా చేరాడు. 1902లో లోకమాన్య తిలక్ బెంగళూరు నుండి బొంబాయికి రైలులో వెళ్తూ గుంతకల్లు స్టేషన్‌లో ప్రజలనుద్దేశించి చేసిన ఉపన్యాసం విని ఇతడు ప్రభావితుడై తన ఉద్యోగానికి రాజీనామా ఇచ్చి తిలక్ ఉద్యమంలో పాల్గొన్నాడు.

1921లో మహాత్మాగాంధీ తాడిపత్రికి వచ్చినప్పుడు అతని వెన్నంటే ఉన్నాడు. సహాయ నిరాకరణోద్యమములో పాల్గొన్నాడు. బ్రిటీషుప్రభుత్వము ఇతనికి జైలు శిక్ష విధించి, బళ్ళారిజైలులో నిర్బంధించింది. ఆ జైలులో గదర్ పార్టీ వ్యవస్థాపకుడు పృథ్వీసింగ్ ఆజాద్ (1892-1989), హిందుస్థాన్ సోషలిస్ట్ రిపబ్లిక్ అసోసియేషన్‌కు చెందిన గయాప్రసాద్ కటియార్ (1900–1993) లతో ఇతనికి పరిచయం ఏర్పడింది. ఎర్రమల కొండప్ప తపన, అంకిత భావము, దేశ సేవగురించి తప్ప వేరే ఏ ఆలోచన లేకపోవడం, స్వచ్ఛత వల్ల పృథ్వీసింగ్, గయాప్రసాద్ లకు చాలా ఇష్టుడు అయినాడు. వారు ఇతనికి “ కపాస్ ” బాంబులు చేయడం నేర్పించారు. అయితే గాంధీజీ అహింసా సిద్ధాంతం పట్ల అచంచల విశ్వాసంగల ఎర్రమల కొండప్ప ఆ ప్రక్రియను ఉపయోగించలేదు.

ఇతడు ఊరి బయట చేనులో గుడిసె వేసుకుని ప్రత్తి పండించి, నూలువడికి సరఫరాచేశాడు. గాంధీ హరిజన ఉద్యమం ప్రారంభించక ముందే ఇతడు తన తోట దగ్గర ఉన్న మిస్సమ్మ బంగ్లాలో ఉన్న హరిజన బాలికలకు నీటి వసతి కల్పించాడు. ఆసుపత్రిలో ఒక స్త్రీ కొడుకును కని మరణిస్తే ఆ బిడ్డను పెంచి పెద్దచేశాడు. 
1930 మార్చిలో ఉప్పుసత్యాగ్రహము ప్రారంభమైంది. “ సముద్రము అందుబాటులో లేనివారు ఎక్కడికక్కడ వున్న అవకాశాలను ఉపయోగించుకొని ఉప్పు తయారు చేసుకోవచ్చు” అని ఉద్యమంలో ఒక సడలింపు ఇచ్చారు. బ్రిటీషు ప్రభుత్వం ఉప్పు తయారును నిషేధించింది. ఆ నిషేధాన్ని ధిక్కరించి అనంతపురం ఇంజనీరింగు కాలేజీ సమీపంలోని బంజరు భూమిలోని ఉప్పుమన్ను తెచ్చి తన తోటలో ఆ మట్టిని ఒడగట్టి తేటతెల్లని ఉప్పును తయారు చేసి బహిరంగంగా పొట్లాలు కట్టి ఆ ఉప్పును ఉద్యోగస్తులకు, బజార్లు తిరిగీ అమ్మాడు. ఆ విధంగా ఉప్పుసత్యాగ్రహంలో పాల్గొన్న మొట్టమొదటి వ్యక్తి జిల్లాలో ఇతడే. ఉప్పు అమ్ముతున్న 65 ఏళ్ళు పైబడ్డ వృద్ధుడైన ఎర్రమల కొండప్పను అరెస్టు చేయడానికి పోలీసులే సిగ్గుపడి అరెస్టు చేయలేదు.

1934లో గాంధీ అనంతపురం జిల్లా పర్యటనకు వచ్చినప్పుడు తన రెండు ఎకరాల భూమిని హరిజనోద్ధరణ కోసం గాంధీగారికి దానం చేశాడు. కేశవ విద్యానికేతన్ పేరుతో హరిజన హాస్టల్‌ను నిర్మించాడు. తన 50 ఎకరాల ఆస్తిని అమ్మివేసి ఆ ధనం మొత్తాన్ని దానధర్మాలకు వినియోగించాడు. తన స్వంతమైన 40 జతల ఎద్దులను కూడా దానం చేశాడు. ఆమరణాంతం గాంధేయవాదిగా ఉన్న కొండప్ప 1971, మార్చి 24వ తేదీన తన 104వ యేట మరణించాడు.

## మూలాలు

వర్గం:గాంధేయవాదులు
వర్గం:1971 మరణాలు
వర్గం:అనంతపురం జిల్లా స్వాతంత్ర్య సమర యోధులు
ముంబై ఎల్‌టీటీ - గోరఖ్‌పూర్ ఎక్స్‌ప్రెస్

**కుషినగర్ ఎక్స్‌ప్రెస్** భారతీయ రైల్వేలులో లోకమాన్య తిలక్ టెర్మినస్ (ముంబై),, గోరఖ్పూర్ మధ్య నడుస్తున్నఒక రైలు. ఇది 11015/11016 వంటి సంఖ్యలతో ఉంది. ఈ రైలుకు, గోరఖ్పూర్ సమీపంలో ఒక ముఖ్యమైన బౌద్ధ పుణ్యక్షేత్రం కుషినగర్ పట్టణం పేరు పెట్టారు. ఇది 15 స్లీపర్ కోచ్‌లు, ఒక రెండవ తరగతి ఎసి కోచ్, రెండు మూడవ తరగి ఎసి కోచ్‌లు, ఒక పాంట్రీ కారు, ఐదు సాధారణ కోచ్‌లతో ఒక అత్యంత డిమాండ్ ఉన్న రైలు.

## భోపాల్ జనతా ఎక్స్‌ప్రెస్
భోపాల్ జనతా ఎక్స్‌ప్రెస్ – గతంలో, మధ్య ప్రదేశ్ రాజధాని నగరం భోపాల్ యొక్క భోపాల్ జంక్షన్ రైల్వే స్టేషను (గతంలో భోపాల్ స్టేషన్), మహారాష్ట్ర రాజధాని నగరం ముంబై యొక్క ముంబై సెంట్రల్ రైల్వే స్టేషను (గతంలో బాంబే సెంట్రల్, మధ్య నడిచింది. రైలు ఇప్పుడు ముంబై వరకు పొడిగించబడి, ఇది ఖుషినగర్ ఎక్స్‌ప్రెస్ అనే రూపాంతరముతో మారిపోయింది .

## కుషినగర్ ఎక్స్‌ప్రెస్ యొక్క మార్గంలో ప్రధాన రైల్వే స్టేషన్లు

## ఇవి కూడా చూడండి
* భారతీయ రైల్వేలు
* Railways website design method 
*భారతీయ రైల్వే మండలాలు
* మధ్య రైల్వే జోను
## బయటి లింకులు

* Ministry of Indian Railways, Official website
* Indian Railways Live Information, Official website
*Book Indian Railway Tickets
*Station Code official list.
*Indian Railways Station List.
*Government website designing languages 
*Indian Railway Station Codes 
*Train Running Status
*Indian Railway Map, Official website
*Kushinagar Express Time-Table

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:ఉత్తర ప్రదేశ్ రైలు రవాణా
వర్గం:భారతీయ ఎక్స్‌ప్రెస్ రైళ్ళు
వర్గం:మధ్య రైల్వే ఎక్స్‌ప్రెస్ రైళ్ళు
వర్గం:మధ్య రైల్వే జోను
వర్గం:మహారాష్ట్ర రైలు రవాణా
వర్గం:మధ్య ప్రదేశ్ రైలు రవాణా
వేణుగోపాలస్వామి ఆలయం, రాజమండ్రి

రాజమండ్రి నగరంలోని వేణుగోపాలస్వామి ఆలయం చారిత్రకంగా ప్రసిద్ధిచెందినది. ఈ ఆలయాన్ని 14వ శతాబ్ది ప్రారంభంలో కాకతీయుల్ని జయించిన ఉలూఘ్ ఖాన్ ధ్వంసం చేసి పెద్దమసీదు నిర్మించాడు.

## చరిత్ర
రాజమహేంద్రవరం నగరానికి క్షేత్రపాలకుడైన వేణుగోపాలస్వామికి నిర్మించిన ఈ పేరుపొందిన ఆలయాన్ని సా.శ.1323వ సంవత్సరంలో తుగ్లక్ సేనాని ఉలూక్ ఖాన్ కూల్చివేశాడు. 14వ శతాబ్దంలో ఓరుగల్లు రాజధానిగా ఉన్న కాకతీయ సామ్రాజ్యాన్ని కూలదోసి, కంచికి వెళ్తూన్న ఉలూగ్ ఖాన్ రాజమహేంద్రవరంలో విడిదిచేసి, వేణుగోపాలస్వామి ఆలయాన్ని పడగొట్టించాడు. ఆలయం ఉన్న స్థానంలో ఆంధ్రప్రదేశ్ కెల్లా మొట్టమొదటి మసీదును నిర్మించాడు. దానినే ప్రస్తుతం పెద్ద మసీదుగా వ్యవహరిస్తున్నారు. ఆలయంలోని వేణుగోపాలస్వామి విగ్రహాన్ని అర్చకులు కంభం వారి సత్రం వీధిలోని ఒక సందులో దాచి భద్రపరిచారు. ఆ విగ్రహాన్ని రెడ్డిరాజుల పాలనలో సా.శ.1390 సంవత్సరంలో పున:ప్రతిష్ఠించారు. రెడ్డిరాజులు ఆలయానికి అనపర్తి గ్రామాన్ని కూడా దానంగా ఇచ్చారు. ఆలయం నాలుగు దశాబ్దాల కాలంలో శిథిలావస్థకు చేరుకోవడంతో తిరిగి 18వ శతాబ్దంలో కొచ్చెర్లకోట జమీందారు వేంకట నారాయణ ఆలయాన్ని పునర్నిర్మించారు.

## మూలాలు

వర్గం:హిందూ దేవాలయాలు
వర్గం:ప్రాచీన హిందూ దేవాలయాలు
వర్గం:ఆంధ్రప్రదేశ్ దేవాలయాలు
స్ర్పూస్ క్రీక్ విమానాశ్రయం

**స్ర్పూస్‌ క్రీక్‌ విమానాశ్రయం **  అమెరికా దేశంలోని ఫ్లోరిడా రాష్ట్రంలోని ఒక ప్రైవేటు విమానాశ్రయము, గ్రామం. ఈ గ్రామంలోని ప్రజలందరికీ వ్యక్తిగతంగా విమానాలున్నాయి.
## చరిత్ర
డేటోనా బీచ్‌ నగరానికి 11 కిలోమీటర్ల దూరంలో స్ర్పూస్‌ క్రీక్‌ ఎయిర్‌పోర్ట్‌ ఉంది. ఇదొక ప్రైవేటు ఎయిర్‌పోర్టు. రెండో ప్రపంచ యుద్ధ సమయంలో నావికా దళాన్ని, వైమానిక దళాన్ని అనుసంధానించేందుకు దీన్ని నిర్మించారు. అయితే 1946 సంవత్సరంలో నావికాదళం ఈ ఎయిర్‌పోర్ట్‌ని ఖాళీ చేయించింది. అప్పటి నుంచి ఈ ఎయిర్‌పోర్టు వారి ప్రైవేట్‌ విమానాశ్రయంగా మారింది.

స్ర్పూస్‌ క్రీక్‌లో ఉండే ప్రజలకు విమానాలంటే చాలా ఇష్టం. కొత్త కొత్త విమానాల గురించి, విమానాల విశేషాల గురించి ఎప్పుడూ ఆరా తీస్తుంటారు. ఏ నలుగురు కలుసుకున్నా విమానాల ముచ్చట్లు ఉండాల్సిందే. అవంటే వారికి అంత మక్కువ. స్ర్పూస్‌ క్రీక్‌ గేటెడ్‌ కాలనీ జనాభా దాదాపు 6,000. ఇక్కడ ప్రతి ఇంటికి ఓ విమానం ఉంటుంది. మన దేశంలో ఇంటి ముందు కార్లు పార్కు చేసినట్లు అక్కడి వాళ్లు ఇంటిముందే విమానాలను పార్కు చేస్తారు. కొందరేమో వాటికి ప్రత్యేక పార్కింగ్‌ ఏర్పాట్లు చేసుకుంటే, మరి కొందరేమో రహదారులపైనే పార్క్‌ చేస్తారు. విమానాలను వరుసగా పార్కు చేసినపుడు స్ర్పూస్‌ క్రీక్‌ గేటెడ్‌ కాలనీని చూస్తే ఓ చిన్న ఎయిర్‌పోర్ట్‌ను తలపిస్తుంది.

ఇక్కడి ప్రజలు ప్రతి శనివారం విమానాలు తీసుకుని దగ్గర్లోని మరో విమానాశ్రయానికి వెళ్తారు. అక్కడ టిఫిన్‌ చేస్తూ విమానాల విశేషాల గురించి ముచ్చటించి తిరుగు ప్రయాణమవుతారు. ఈ తతంగానికి వారు ఓ పేరు కూడా పెట్టుకున్నారు. అదే **సాటర్‌ డే మార్నింగ్‌ గాగ్‌ల్‌ **.

## ప్రజలు
స్ర్పూస్‌ క్రీక్‌ గేటెడ్‌ కాలనీలో నివసించే వారంతా కూడా ధనవంతులే కావడం విశేషం. అంతేకాదు వారందరికీ విమానాలంటే ఎంతో ఇష్టం. దీనితో విమానాల కొనుగోలుకు వెనకడుగు వేయరు. విమానాలంటే విపరీతమైన ఆసక్తి ఉన్నవారైతే ఒకటేంటి.. రెండు, మూడు విమానాలను కొనుక్కుంటారు.

## మూలాలు

## బయటి లంకెలు
*
*  స్ర్పూస్‌ క్రీక్‌ విమానాశ్రయం చిత్రాలు, వివరాలు
*  స్ర్పూస్‌ క్రీక్‌ జర్మన్ భాషా వెబ్‌సైట్

*స్ర్పూస్‌ క్రీక్‌ చరిత్ర 
*స్ర్పూస్‌ క్రీక్‌ కమ్యూనిటీ, చరిత్ర, మూలాలు

వర్గం:విమానాశ్రయాలు
వర్గం:అమెరికా
వర్గం:ప్రపంచ వింతలు
అహల్య నగరి ఎక్స్‌ప్రెస్

**ఇండోర్-చెన్నై ఎక్స్‌ప్రెస్** (తమిళం: இந்தோர் - சென்னை விரைவுவண்டி, హిందీ: एक्सप्रेस / ఉర్దూ: عشپرعس)
ఇప్పుడు బాగా తెలిసినది **అహల్యా నగరి ఎక్స్‌ప్రెస్** అని పిలుస్తారు. త్రివేండ్రం పొడిగింపు తర్వాత భారతీయ రైల్వేల లోని తమిళనాడు రాజధాని నగరం చెన్నై యొక్క చెన్నై సెంట్రల్ రైల్వే స్టేషను, మధ్యప్రదేశ్ వాణిజ్య రాజధాని, అతిపెద్ద నగరం అయిన ఇండోర్ జంక్షన్ లోని ఇండోర్ రైల్వే స్టేషను మధ్య వారంలో ఒక రోజు నడుస్తున్న మెయిల్ /ఎక్స్‌ప్రెస్ రైలు, 

## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది.
## తరచుదనం (ఫ్రీక్వెన్సీ)
రైలు వారానికి ఒక రోజు నడుస్తుంది.

## మార్గం,నిలుపుదల
రైలు క్రింది మార్గం ద్వారా నడుస్తున్నది:
* ఇండోర్ జంక్షన్
* దేవస్ జంక్షన్
* ఉజ్జయినీ జంక్షన్
* షుజాల్పూర్
* భోపాల్ జంక్షన్
* భోపాల్ హబీబ్గంజ్
* హొసంగాబాద్
* ఇటార్సి జంక్షన్
* ఆమ్లా జంక్షన్
* బెతుల్
* నాగపూర్
* చంద్రపూర్
* బల్లార్షా
* వరంగల్
* ఖమ్మం
* విజయవాడ జంక్షన్
* చెన్నై సెంట్రల్

## కోచ్ మిశ్రమం
ఈ క్రింది విధంగా రైలు 24 కోచ్‌లు సంఖ్య మొత్తం కలిగి ఉంటుంది:
* 1 ఏసీ ఫస్ట్ టైర్
* 2 ఏసీ టూ టైర్
* 2 ఏసీ త్రీ టైర్
* 1 పాంట్రీ కారు
* 14 స్లీపర్ క్లాస్
* 4 జనరల్ కంపార్ట్మెంట్లు

## సగటు వేగం , ఫ్రీక్వెన్సీ
రైలు రెండు వైపులా వారానికి ఒకసారి 70 కి.మీ./గంటకు సగటు వేగంతో నడుస్తుంది.

## చరిత్ర
ఈ రైలు మొదటిగా ఇండోర్ లక్ష్మిబాయి నగర్ (ILBN), చెన్నై సెంట్రల్ మధ్య పరిచయం చేశారు.
ఇది తరువాత ఒక వైపు ఇండోర్ జంక్షన్, ఇతర వైపు కొచ్చిన్ వరకు విస్తరించారు. ఆఖరికి త్రివేండ్రం సెంట్రల్‌కు మరోవైపు పొడిగించారు.

 

## ఇవి కూడా చూడండి
* తమిళనాడు ఎక్స్‌ప్రెస్
* మాల్వా ఎక్స్‌ప్రెస్
* భోపాల్ శతాబ్ది
* ఇండోర్
 
## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:తమిళనాడు రైలు రవాణా
వర్గం:ఇండోర్ రైలు రవాణా
వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
అహింస ఎక్స్‌ప్రెస్

**11095/11096 అహింస ఎక్స్‌ప్రెస్** భారతదేశం లోని పూణే జంక్షన్, అహ్మదాబాద్ జంక్షన్ మధ్య నడిచే భారతీయ రైల్వేలుకు చెందిన ఒక ఎక్స్‌ప్రెస్ రైలు. ఇది 11096 వంటి రైలు నంబర్‌తో పూణే జంక్షన్ నుండి అహ్మదాబాద్ జంక్షన్ వరకు నిర్వహిస్తారు. అదేవిధముగా అహ్మదాబాద్ జంక్షన్ నుండి పూణే జంక్షన్ వరకు 11095 రైలు నంబరుతో నడుస్తుంది. పదం అహింస దేవనాగరి లిపిలో అహింసా అని అర్థం.

## కోచ్లు

11095/11096 అహింస ఎక్స్‌ప్రెస్ లో ప్రస్తుతం ఒక ఎసి ఫస్ట్ క్లాస్ ఉంది, ఒక ఎసి 2 టైర్, రెండు ఎసి 3 టైర్, పది స్లీపర్ క్లాస్,, నాలుగు జనరల్ కోచ్‌లు ఉన్నాయి. దీనికి కూడా ఒక పాంట్రీ కారు కోచ్ ఉంది. భారతదేశం అత్యంత రైలు సేవలు కొద్ది వాటిలో మాదిరిగా, కోచ్ కంపోజిషన్ డిమాండ్ బట్టి భారతీయ రైల్వేల అభీష్టానుసారం సవరించినవి ఉండవచ్చు.

## సేవలు
11095 అహింస ఎక్స్‌ప్రెస్ 12 గంటలు, 20 నిమిషాలు (51.49 కి.మీ./ గం.), 11096 అహింస ఎక్స్‌ప్రెస్ 11 గంటల 55 నిమిషాలలో (53.29 కి.మీ./ గం.) 635 కిలోమీటర్ల దూరం ప్రయాణిస్తుంది. రైలు (ట్రెయిను) సగటు వేగం 55 కి.మీ./ గం. క్రింద ఉంది, దీనికి ఒక సూపర్‌ఫాస్ట్ కుండే సర్చార్జి ఛార్జీలు కలిగి లేదు.

## ట్రాక్షన్
ఈ రైలు పూణే జంక్షన్, అహ్మదాబాద్ జంక్షన్ మధ్య మొత్తం మార్గం, కళ్యాణ్ షెడ్ నుండి ఒక డబ్ల్యుసిఏఎం2 / 2పి ఇంజన్ ద్వారా నెట్టబడుతూ ఉంది
## ఇవి కూడా చూడండి
* How the websites are made 
*భారతీయ రైల్వేలు
* భారతీయ రైల్వే మండలాలు
* మధ్య రైల్వే జోను
## బయటి లింకులు
*Devlalai - Bhusawal Passeger Time-Table
* Ministry of Indian Railways, Official website
* Indian Railways Live Information, Official website
*Book Indian Railway Tickets
*Station Code official list.
*Indian Railways Station List.
*Indian Railway Station Codes 
*Train Running Status
*Indian Railway Map, Official website
* http://www.indianrail.gov.in
* https://web.archive.org/web/20070303131207/http://www.irctc.co.in/
* http://www.irfca.org

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:గుజరాత్ రైలు రవాణా
వర్గం:మహారాష్ట్ర రైలు రవాణా
వర్గం:మధ్య రైల్వే జోను
వర్గం:మధ్య రైల్వే ఎక్స్‌ప్రెస్ రైళ్ళు
అల్యూమినియం నైట్రైడ్

**అల్యూమినియం నైట్రైడ్** ఒకరసాయన సమ్మేళనపదార్థం.ఇది ఒక అకర్బన సంయోగపదార్థం.ఈ సంయోగ పదార్థం రసాయన సంకేతపదం AlN.అల్యూమినియం, నైట్రోజన్ మూలక పరమాణు సంయోగం వలన అల్యూమినియం నైట్రైడ్ ఏర్పడినది.
## భౌతిక లక్షణాలు
అల్యూమినియం నైట్రైడ్ తెల్లగా లేదా పాలిపోయిన పసుపు రంగు కల్గిన ఘనపదార్థం.అల్యూమినియం నైట్రైడ్ అణుభారం 40.9882 గ్రాములు /మోల్. 25&nbsp;°C వద్ద అల్యూమినియం నైట్రైడ్ సాంద్రత 3.260 గ్రాములు /సెం.మీ3. అల్యూమినియం నైట్రైడ్ సంయోగ పదార్థం ద్రవీభవన స్థానం 2,200&nbsp;°C (3,990&nbsp;°F;2,470 K). అలాగే అల్యూమినియం నైట్రైడ్ బాష్పీభవన స్థానం 2,517&nbsp;°C (4,563&nbsp;°F;2,790K), ఈ ఉష్ణోగ్రత వద్ద అల్యూమినియం నైట్రైడ్ వియోగం చెందును. అల్యూమినియం నైట్రైడ్ మొనోక్రిస్టల్ రూపంలో నీటిలో కరుగదు.పౌడరు/పొడి రూపంలో రియాక్ట్ అగును.ఇధనాల్ లో కరుగును.అల్యూమినియం నైట్రైడ్ ఉష్ణవాహక విలువ 285 W/ (m•K).అల్యూమినియం నైట్రైడ్ వక్రీభవన సూచిక 1.9–2.2.
## స్థిరత్వం-రసాయన ధర్మాలు
అల్యూమినియం నైట్రైడ్ జడమైన వాతావరణంలో, అధిక ఉష్ణోగ్రత వద్ద కూడా స్థిరత్వం కల్గిఉండును. పీడన రహితస్థితి (vacuum) లో 1800&nbsp;°C వద్ద అల్యూమినియం నైట్రైడ్ వియోగం చెందును.గాలిలో 700&nbsp;°C ఉష్ణోగ్రతకు పైగా వేడిచేసిన ఉపరితల ఆక్సిడేసన్ జరుగును. సాధారణ గదిఉష్ణోగ్రత వద్ద కూడా 5-10&nbsp;nm మందమున్న ఉపరితల ఆక్సైడ్ పొరలు ఏర్పడుట గమనించవచ్చును.ఈ విధంగా ఏర్పడిన ఆక్సైడ్ పొర1370 °C ఉష్ణోగ్రత వరకు సంయోగపదార్థం ఆక్సీకరణ చెందకుండా నిలువరించును. 1370&nbsp;°C ఉష్ణోగ్రత దాటిన బల్క్ ఆక్సిడేసన్ సంభవించును. హైడ్రోజన్, కార్బన్ డయాక్సైడ్ వాయుయుతపరిసరాలలో/వాతావరణంలో 980&nbsp;°C వరకు అల్యూమినియం నైట్రైడ్ స్థిరంగా ఉండును.
ఖనిజ ఆమ్లాలలో అల్యూమినియం నైట్రైడ్ గ్రైన్‌బౌండరి దాడివలన నెమ్మదిగా కరుగును. బలమైన క్షారాలు అల్యూమినియం నైట్రైడ్ గ్రైన్స్ మీదదాడి చెయ్యడం వలన కరుగును.అల్యూమినియం నైట్రైడ్ నెమ్మదిగా జలవిశ్లేషణ చెందును. క్లోరైడ్, క్రయోలైట్ లతో సహ పలు కరిగిన లవణాలక్షయికరణ దాడిని నిలువరించు స్థిరత్వం అల్యూమినియం నైట్రైడ్ కల్గిఉన్నది.

## చరిత్ర
అల్యూమినియం నైట్రైడ్ ను 1877 ను మొదటిసారి ఉత్పత్తి చేసారు. అల్యూమినియం నైట్రైడ్ యొక్క అత్యధిక ఉష్ణవాహకత్వాన్ని (thermal conductivity) గుర్తించిన 1980 నుండి మాత్రమే ఎలక్ట్రికల్ ఇన్సులేటింగ్ సెరామిక్‌లో ఉపయోగించడం మొదలైనది.
## ఉత్పత్తి
అల్యూమినియం ఆక్సైడ్ ను కార్బోథెర్మల్ క్షయికరణ కావించడం వలన అల్యూమినియం నైట్రైడ్ ఉత్పత్తి చెయ్యబడును.లేదా నేరుగా అల్యుమినియాన్ని నైట్రిడెసన్ చెయ్యడం వలన కూడా అల్యూమినియం ఆక్సైడ్ ను ఉత్పత్తి చెయ్యవచ్చును.
## ఉపయోగాలు
*మొబైల్ పోన్‌లలో వాడు ఆరేఫ్ ఫిల్టరు (RF filter) లలో అల్యూమినియం ఆక్సైడ్‌ను ఉపయోగిస్తారు. అలాగే సర్ఫేస్ అకౌస్టిక్ వేవ్ (surface acoustic wave ) సెన్సరుల తయారీలో ఉపయోగిస్తారు.
*ఫైజోఎలక్ట్రిక్ మైక్రోమేచిండ్ అల్ట్రాసౌండ్ ట్రాన్స్‌డ్యుసర్స్ తయారీలో ఉపయోగిస్తారు.
*ఆప్టోఎలాక్త్రానిక్స్ లోఉపయోగిస్తారు.
*ఆప్టికల్ స్టోరేజి మీడియాలో డై ఎలక్ట్రిక్ లేయరులుగా ఉపయోగిస్తారు.
*సైనికపరమైన పరికరాల నిర్మాణంలో
*ఉక్కు, సెమీకండక్టరుల తయారీలో
## మూలాలు/ఆధారాలు

వర్గం:రసాయన శాస్త్రం
వర్గం:అల్యూమినియం సమ్మేళనాలు
వర్గం:అకర్బన సమ్మేళనాలు
శంషాద్ హుస్సేన్

**శంషాద్ హుస్సేన్ ** భారతీయ చిత్రకారుడు. ఈయన ప్రసిద్ధ చిత్రకారుడు ఎంఎఫ్ హుస్సేన్ పెద్ద కుమారుడు.ఆయన ప్రపంచవ్యాప్తంగా ఎన్నో కళాప్రదర్శన లు నిర్వహించారు. 
## ప్రారంభ జీవితం
శంషాద్ హుస్సేన్ 1946లో ముంబై లో జన్మించారు. 
ఆయన బరోడా కాలేజ్ ఆఫ్ ఫైన్ ఆర్ట్స్ లో చేరి చిత్రకళ యందు డిప్లొమా చేసారు.తరువాత ఆయన రాయల్ కాలేజ్ ఆఫ్ ఆర్త్శ్ లో చదివారు. హైదరాబాద్‌లోనూ పదేళ్లు తన కళను కొనసాగించారు. చిత్రాల్లో పలురకాల మనస్తత్వాలను ప్రతిబింబించారు.
## కెరీర్
ఆయన మొట్టమొదట 1968 లో చిత్ర ప్రదర్శనను ప్రారంభించారు. ఆ ప్రదర్శనలో ఆయన మొదటి పెయింటింగ్ ను 50 రూపాయలకు అమ్మారు.

## అవార్డులు
* 1983 లో ఆయనకు లలిత్ కళా అకాడమీ నేషనల్ అవార్డు వచ్చింది.
* ఆల్ ఇండియా నేషనల్ యూనిటీ కాన్ఫరెన్స్ నుండి ఇందిరా గాంధీ ప్రియదర్శిని అవార్డు అందుకున్నారు.

## అస్తమయం
ఆయన కొంతకాలంగా ఆయన లివర్ క్యాన్సర్‌తో బాధపడుతున్నారు. 24 అక్టోబరు 2015న ఢిల్లీలో కన్నుమూశారు.  
## మూలాలు


## ఇతర లింకులు

వర్గం:ముంబాయి వ్యక్తులు
గొట్టేటి దేముడు

thumb
**గొట్టేటి దేముడు** విశాఖ జిల్లా చింతపల్లి నియోజకవర్గ మాజీ ఎమ్మెల్యే. సీపీఐ తరఫున ఆయన చింతపల్లి నియోజకవర్గం నుంచి 1994, 2004 సంవత్సరాల్లో ఎమ్మెల్యేగా ఎన్నికయ్యారు. ఆయన నిస్వార్థ రాజకీయ నాయకుడిగా, ప్రజల కోసం పనిచేసిన నాయకుడిగా పేరు తెచ్చుకున్నారు.
## జీవిత విశేషాలు
ఆయన విశాఖపట్నం జిల్లా లోని వెలగలపాలెం లో 1966 జూన్ 1 న జన్మించారు. ఆయన తండ్రి పేరు మల్లయ్య. బి.ఎ వరకు చదివారు. ఆ తరువాత సామాజిక కార్యక్రమాలపై దృష్టి సారించారు. అనేక సామాజిక ఉద్యమాలలో పాల్గొన్నారు. రెండుసార్లు చింతపల్లి నియోజకవర్గం నుంచి శాసనసభ్యునిగా ఎన్నికైనారు. ఆయన భార్య పేరు చెల్లమ్మ.

ఆయన ఆంధ్ర ప్రదేశ్ గిరిజన సమాఖ్యకు అధ్యక్షునిగానూ, గిరిజన ఆలిండియా ఆర్గనైజేషన్ కు ఉపాధ్యక్షునిగా కూడా ఉన్నారు. ఆయన పార్టీ యొక్క స్టేట్ కౌన్సిల్ లో సభ్యునిగా కూడా పనిచేసారు. ఆయన బాక్సైట్ గనుల త్రవ్వకం నకు వ్యతిరేక పోరాటం చేసారు. ఆయన వై.యస్.ఆర్ కాంగ్రెస్ పార్టీ 2015 సెప్టెంబరు 12 న కొయ్యూరులో నిర్వహించిన గిరిజన సదస్సులో వక్తగా హాజరైనారు. ఆయన ప్రసంగిస్తున్న సమయంలో పోలీసువారు బాక్సైట్ మైనింగ్ సమస్యను ప్రస్తావించడానికి అనుమతి లేదని మద్యలో ప్రసంగాన్ని ఆపివేసారు.

ఆయన అనేక సార్లు అస్వస్థతకు గురైనారు. కొన్ని సంవత్సరముల క్రితం ఆయన తీవ్ర అనారోగ్యానికి గురైనపుడు అప్పటి ముఖ్యమంత్రి వై.యస్.రాజశేఖరరెడ్డి హైదరాబాదులో మంచి చికిత్సా సౌకర్యాలను కల్పించారు.

## అస్తమయం
ఆయన గుండె సంబంధిత వ్యాధితో విశాఖ కేజీహెచ్‌లో చికిత్స పొందుతూ 2015 అక్టోబరు 26 న మృతి చెందారు. ఆయనకు ఇద్దరు కుమారులు, ఒక కుమార్తె ఉన్నారు.

## మూలాలు

## ఇతర లింకులు

వర్గం:2015 మరణాలు
వర్గం:గుండెపోటు మరణాలు
వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:1966 జననాలు
వర్గం:విశాఖపట్నం జిల్లా రాజకీయ నాయకులు
టెల్లురిక్ ఆమ్లం

**టెల్లురిక్ ఆమ్లం** ఒక రసాయన సంయోగ పదార్థం.ఇది ఒక అకర్బన సమ్మేళన పదార్థం.టెల్లురియం, ఆక్సిజన్, హైడ్రోజన్ మూలకాల సంయోగము వలన టెల్లురిక్ ఆమ్లం ఏర్పడినది.టెల్లురిక్ ఆమ్లం రసాయనసంకేత పదం Te (OH) 6.టెల్లురిక్ ఆమ్లం తెల్లని ఘనపదార్థం.టెల్లురిక్ ఆమ్లం అష్టభుజాసౌష్టవ అణువుల అనుసంధానం కల్గిఉన్నది.ఈ ఆకృతిని అణువులు సజల ద్రావణాలలోకూడా నిలుపుకొని ఉండును.ఇది రొమ్బోహేడ్రాల్, మొనోక్లినిక్ రూపాలలో ఉండును, రెండురూపాలలో అష్టభుజాసౌష్టవముగా అణువులు అమరిఉండును.టెల్లురిక్ ఆమ్లం బలహీనమైన ఆమ్లం.డైబెసిక్‌గా ఉండి బలమైనక్షారాలతో టెల్లురేట్ లవణాలను, బలహీనమైన క్షారాలతో హైడ్రోజన్ టెల్లురేట్ లవణాలను ఏర్పరచును. నీటితో జలవిశ్లేషణ చెందును.
## ఉత్పత్తి
హైడ్రోజన్ పెరాక్సైడ్ (H2O2), క్రోమియం ట్రైఆక్సైడ్ లేదా సోడియం పెరాక్సైడ్ వంటి ఆక్సీకరణ కారకాలతో టెల్లురియం లేదా టెల్లురియం డయాక్సైడ్ ఆక్సీకరణ చెందటం వలన టెల్లురిక్ ఆమ్లం ఏర్పడును.
::TeO2 + H2O2 + 2H2O → Te(OH)6
ఆమ్లద్రావణాన్ని 10&nbsp;°C ఉష్ణోగ్రత కన్న తక్కువ ఉష్ణోగ్రతకు చల్లార్చడం వలన నాలుగుజలాణువులు ఉన్న టెట్రాహైడ్రేట్ టెల్లురిక్ ఆమ్లం స్పటికికరణ జరుగును.టెల్లురిక్ ఆమ్లం నెమ్మదిగా క్రింది సమీకరణలో చూపిన విధంగా నెమ్మదిగా ఆక్సికరణకు లోనగును.
::H6TeO6 + 2H+ + 2e− ⇌ TeO2 + 4H2O Eo = +1.02 V
## భౌతిక ధర్మాలు-రసాయన చర్యలు
టెల్లురిక్ ఆమ్లం మొలార్ ద్రవ్యరాశి/అణుభారం 229.64 గ్రాములు/మోల్. టెల్లురిక్ ఆమ్లంసాంద్రత3.07గ్రాములు/సెం.మీ3.టెల్లురిక్ ఆమ్లం ద్రవీభవన స్థానం136°C (277&nbsp;°F; 409K).టెల్లురిక్ ఆమ్లంనీటిలో కరుగును.

అనార్ద్ర/నిర్జల టెల్లురిక్ ఆమ్లం గాలిలో 100&nbsp;°C ఉష్ణోగ్రతవరకు స్థిరత్వం కోల్పోదు.100&nbsp;°C ఉష్ణోగ్రత దాటినా పిమ్మట నిర్జలీకరణ చెంది తెల్లని, చెమ్మ/తేమను పీల్చుపాలిమెటా టెల్లురిక్ ఆమ్లం (అందాజు సమ్మేళనం H2TeO4) 10), అల్లోటెల్లురిక్ ఆమ్లం ఏర్పడును.వీటి క్లిష్టలవణాలు [Te (O) (OH) 5]−, [Te (O) 2 (OH) 4]2−.అనయానులను కల్గి ఉండును.టెల్లురిక్ ఆమ్లాన్ని 300&nbsp;°C ఉష్ణోగ్రతకు పైన బలంగా వేడి చెయ్యడం వలన α- టెల్లురియం ట్రైఆక్సైడ్ (α-TeO3) ఏర్పడును.టెల్లురిక్ ఆమ్లంతో డైఅజోమిథేన్ చర్యవలన హెక్సామిథైల్ ఈస్టరు (Te (OMe) 6 ఏర్పడును.

టెల్లురిక్ ఆమ్లం, దాని లవణాలు హెక్సాకోఅర్డినేట్ టెల్లురియాన్ని కల్గిఉండును.

## ఇతర టెల్లురియం ఆమ్లాలు
+4 ఆక్సీకరణ స్థాయి ఉన్న టెల్లురస్ ఆమ్లం (H2TeO3), గురించి తెలిసి నప్పటికీ, దానియొక్క ఇతర ధర్మాలు, లక్షణాల గురిచి పూర్తిగా తెలియదు.హైడ్రోజన్ టెల్లురైడ్ ఒక అస్థిరమైన వాయువు, దానికి నీటిని చేర్చడం వలన హైడ్రోటెల్లురిక్ ఆమ్లం ఏర్పడును.
## మూలాలు/ఆధారాలు

వర్గం:రసాయన శాస్త్రం
వర్గం:టెల్లురియం సమ్మేళనాలు
వర్గం:అకర్బన సమ్మేళనాలు
టెల్లురియం డయాక్సైడ్

**టెల్లురియం డయాక్సైడ్ ** ఒక రసాయన సమ్మేళన పదార్థం.ఇది ఒక అకర్బన సంయోగ పదార్థం.టెల్లురియం డయాక్సైడ్ సంయోగ పదార్థం, టెల్లురియం మూలకం యొక్క ఘన ఆక్సైడ్.టెల్లురియం డయాక్సైడ్ రసాయన సంకేత పదం TeO2.టెల్లురియం డయాక్సైడ్ రెండు భౌతిక రూపాలలో లభించును.ఒకటి పసుపు రంగు  ఆర్థోరొంబిక్ ఖనిజం టెల్లురైట్(β-TeO2)కాగా రెండవది సింథటిక్, రంగులేని త్రిభుజాకృతి పారాటెల్లురైట్(α-TeO2). పారాటెల్లురైట్ విశ్లేషణ ద్వారానే అధికంగావీటి రసాయనధర్మాల గురించిన అధ్యయనంలో తెలుసుకున్నారు.
## తయారు చేయుట
టెల్లురియం తో ఆక్సిజన్ రసాయనచర్య వలన పారాటెల్లురైట్(α-TeO2)ఏర్పడును.
::Te + O2 → TeO2
మరొక ప్రత్నామ్యాయ ఉత్పత్తి విధానంలో టెల్లురస్ ఆమ్లాన్ని(H2TeO3)నిర్జలీకరించడం.లేదా బేసిక్ టెల్లురియం నైట్రేట్(Te2O4.HNO3)ను 400&nbsp;°C ఉష్ణోగ్రతకుమించి వేడి చేసిన ఉష్ణవియోగం వలన టెల్లురియం డయాక్సైడ్ ఏర్పడును.
## భౌతిక ధర్మాలు
టెల్లురియం డయాక్సైడ్ తెల్లని ఘనపదార్థం. టెల్లురియం డయాక్సైడ్ అణుభారం159.60 గ్రాములు/మోల్.అర్థోరొంబిక్ టెల్లురైట్ సాంద్రత 5.670 గ్రాములు/సెం.మీ3. త్రికోణాకృతి పారా టెల్లురైట్ సాంద్రత 6.04 గ్రాములు.సెం.మీ3. టెల్లురియం డయాక్సైడ్ ద్రవీభవన స్థానం732°C(1,350&nbsp;°F;1,005 K).టెల్లురియం డయాక్సైడ్ బాష్పీభవన స్థానం 1,245&nbsp;°C(2,273&nbsp;°F; 1,518 K).
టెల్లురియం డయాక్సైడ్ వక్రీభవన సూచిక 2.24

టెల్లురియం డయాక్సైడ్ ద్వారా శబ్దప్రయాణ వేగం 4250 మీటర్లు/సెకండుకు
## రసాయన ధర్మాలు
టెల్లురియం డయాక్సైడ్ నీటిలో కరుగదు.బలమైనఆమ్లాలలో, క్షారలోహ హైడ్రాక్సైడ్లలో కరుగుతుంది.  టెల్లురియం డయాక్సైడ్ ద్విస్వభావయుత రసాయన సమ్మేళనం.అనగా అమ్లాలతో,  క్షారాల రెండింటితోనూ రసాయనచర్యలో పాల్గొంతుంది.అమ్లాలతో చర్య వలన టెల్లురియం లవణాలు,క్షారాలతోచర్య వలన టెల్లురైట్స్ ఉత్పత్తి అగును.టెల్లురియం డయాక్సైడ్ ను ఆక్సికరించి టెల్లురిక్ ఆమ్లం లేదా టెల్లురేట్స్ ను ఉత్పత్తి చెయ్యవచ్చును.

## స్పటిక నిర్మాణం
పారాటెల్లురైట్(α-TeO2)అధిక వత్తిడి వద్ద β-,టెల్లురైట్ రూపాన్నిసంతరించుకుంటుంది.పారాటెల్లురైట్, β-టెల్లురైట్ రెండు కూడా త్రికోణద్వి పిరమిడ్ ఆకారం కల్గి, పిరమైడు నాలుగుఅంచులలో ఆక్సిజన్ పరమాణువులుండి,వాటితో నాలుగు టెల్లురియం పరమాణువులు సమసమన్వయ బంధాలు ఏర్పరచుకొని ఉండును.

టెల్లురియం డయాక్సైడ్ 732.6&nbsp;°C ద్రవికరణ చెంది,ఎర్రని ద్రవంగా ఏర్పడును.

## ఉపయోగాలు
టెల్లురియం డయాక్సైడ్ ను ఆకస్టో-ఆప్టిక్(acousto-optic) పదార్థంగా ఉపయోగిస్తారు.టెల్లురియం డయాక్సైడ్ గాజు అధిక వక్రీభవనసూచిక కల్గిఉన్నది.
## మూలాలు/ఆధారాలు

వర్గం:రసాయన శాస్త్రం
వర్గం:టెల్లురియం సమ్మేళనాలు
వర్గం:అకర్బన సమ్మేళనాలు
అల్యూమినియం ఆర్సెనేట్

**అల్యూమినియం ఆర్సెనేట్ **ఒక అకర్బన రసాయన సంయోగ పదార్థం.అల్యూమినియం ఆర్సెనేట్ రసాయన సంకేత పదం AlAsO4.అల్యూమినియం, ఆర్సెనిక్, ఆక్సిజన్ మూలకంల పరమాణు సంయోగ ఫలితంగా అల్యూమినియం ఆర్సెనేట్ సంయోగ పదార్థం ఏర్పడినది.అల్యూమినియం ఆర్సెనేట్ సాధారణంగా అష్ట జలాణువులు ఉన్న ఆక్టాహైడ్రేట్ అల్యూమినియం ఆర్సెనేట్ (AlAsO4.8H2O గా లభిస్తుంది.
## ఉత్పత్తి
కరిగే లక్షణమున్న అల్యూమినియం లవణం, సోడియం ఆర్సెనేట్ మధ్య రసాయన వలన రంగులేని ఘన అల్యూమినియం ఆర్సెనేట్ ఏర్పడును.అల్యూమినియం ఆర్సెనేట్ ప్రకృతిలో మాన్స్ ఫీల్డైట్ (mansfieldite) ఖనిజముగా లభిస్తుంది. హైడ్రోథెర్మల్ విధానంలో ఉత్పత్తిఅగు సింథటిక్ జలాయుత అల్యూమినియం ఆర్సెనేట్ ఈ విధంగా Al2O3.3As2O5.10H2O రూపంలో ఉండును

వివిధ ఉష్ణోగ్రత లవద్ద వివిధ ప్రమాణంలో అర్థోఅర్సేనేట్ ను వేడి చెయ్యడం వలన రూపవిహినత, స్పటికాకార అల్యూమినియం ఆర్సెనేట్ ఏర్పడును.

## అణుసౌష్టవం
గాలియం అర్సేనేట్, బోరాన్ ఆర్సేనేట్ ల వలె అల్యూమినియం ఆర్సెనేట్ α-క్వార్జ్ రకపు సౌష్టవం కల్గి ఉంది.
## భౌతిక ధర్మాలు
అల్యూమినియం ఆర్సెనేట్ తెల్లని స్పటిక ఘనపదార్థం.అల్యూమినియం ఆర్సెనేట్ అణుభారం 165.901 గ్రాములు/మోల్.25&nbsp;°C వద్ద అల్యూమినియం ఆర్సెనేట్ సంయోగ పదార్థం సాంద్రత 3.25 గ్రాములు/సెం.మీ3.అల్యూమినియం ఆర్సెనేట్ ద్రవీభవన స్థానం 1,000&nbsp;°C (1,830&nbsp;°F;1,270 K).నీటిలో అల్యూమినియం ఆర్సెనేట్ కరుగదు. అల్యూమినియం ఆర్సెనేట్ వక్రీభవన సూచిక 1.596

## ఉపయోగాలు

## మూలాలు/ఆధారాలు

వర్గం:రసాయన శాస్త్రం
వర్గం:అల్యూమినియం సమ్మేళనాలు
వర్గం:అకర్బన సమ్మేళనాలు
గుండు సుధారాణి

**గుండు సుధారాణి ** వరంగల్ జిల్లాకు చెందిన రాజకీయ నాయకురాలు, మాజీ పార్లమెంటు సభ్యురాలు. 2015లో ఆవిడ తెలుగుదేశం పార్టీని వదలి తెలంగాణ రాష్ట్ర సమితిలో చేరింది . సుధారాణి బీసీ సామజిక వర్గానికి చెందిన మహిళా. సుధారాణి కుటుంబానికి వరంగల్ జిల్లాలో నగల వ్యాపారం, పెట్రోల్ పంపులు, భూ వ్యాపారాలు ఉన్నాయి.ఆమె ప్రస్తుతం టీఆర్‌ఎస్‌ మహిళా విభాగం రాష్ట్ర అధ్యక్షురాలిగా ఉన్నది. 2021, మే 7న వరంగల్లు మహానగర పాలక సంస్థ మేయ‌ర్‌గా గుండు సుధారాణి ఎన్నికయింది.ఆమె 01 జూన్ 2021న గ్రేటర్ వరంగల్ మున్సిపల్ కార్పొరేషన్ మేయ‌ర్‌గా బాధ్యతల చేపట్టింది.

గుండు సుధారాణి 2024 ఏప్రిల్ 25న టీపీసీసీ వర్కింగ్ ప్రెసిడెంట్ జగ్గారెడ్డి సమక్షంలో కాంగ్రెస్ పార్టీలో చేరింది. 

## నేపధ్యము
1964,  జూలై 28 న జన్మించింది. 2014 పార్లమెంటు సమావేశాలలో ఈవిడ తెలంగాణ రాష్ట్ర ఆవిర్భావం కోసం తెలుగుదేశం పార్టీకి వ్యతిరేకంగా రాజ్యసభలో గళమెత్తినది.

## విద్యాభ్యాసము
మధురై కామరాజ్ విశ్వవిద్యాలయం నుండి పబ్లిక్ అడ్మినిష్ట్రేషన్ లో ఎం. ఎ చేసింది.

## రాజకీయాలు
*2002 నుంచి 2004 వరకు టీటీడీ బోర్డు సభ్యురాలు
*2005 నుండి 2010 వరకు వరంగల్ మునిసిపల్ కార్పొరేషన్ లో తెలుగుదేశం పార్టీ తరపున ప్రాతినిధ్యం వహించింది. 2010 లో తెలుగుదేశం పార్టీ తరపున రాజ్యసభకు ఎన్నికైనది.
*2002 నుండి 2004 వరకు తిరుమల తిరుపతి దేవస్థానములు పాలకమండలి సభ్యురాలుగా ఎన్నుకోబడినది  
* 2017 - తెలంగాణ ఉమెన్స్ ఫైనాన్స్ కార్పొరేషన్ చైర్మన్‌
*ఆమె 2021లో గ్రేటర్‌ వరంగల్‌ మునిసిపల్‌ కార్పొరేషన్‌(జీడబ్ల్యూఎంసీ) 29వ డివిజన్ టీఆర్‌ఎస్‌ ‌కార్పొరేటర్‌ అభ్యర్థిగా నామినేషన్‌ అందజేశారు.

## సమాజ సేవ
కేంద్ర ప్రభుత్వము ప్రవేశపట్టిన **సంసద్ ఆదర్శ్ గ్రామ్‌ యోజన ** పధకం క్రింద వరంగల్ గ్రామీణ జిల్లా, ఆత్మకూరు మండలం లోని నీరుకుళ్ళ గ్రామాన్ని దత్తత తీసుకున్నది. 

## మూలాలు

## బయటి లంకెలు

వర్గం:వరంగల్లు గ్రామీణ జిల్లా రాజకీయ నాయకులు
వర్గం:మహిళా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:1964 జననాలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
జమిలి నమ్మాళ్వారు

**జమిలి నమ్మాళ్వారు** బహుభాషావేత్తగా, పుస్తక ప్రచురణకర్తగా, పత్రికా సంపాదకుడిగా, రచయితగా ప్రసిద్ధుడు.
## జీవిత విశేషాలు
ఇతడు గుంటూరు అగ్రహారంలో 1902, జూన్ 24 న జన్మించాడు. ఇతడికి తెలుగు, ఇంగ్లీషు, సంస్కృత భాషలలో విశేషమైన ప్రవేశం ఉంది. వాసవి అనే పక్ష పత్రికను సుమారు 10 సంవత్సరాలు నడిపాడు. గుంటూరు పత్రిక పేరుతో ఒక ద్వైవార వార్తా పత్రికను సంపాదకత్వం వహించి నిర్వహించాడు. ఆశాజ్యోతి అనే మాసపత్రికను కూడా నడిపాడు. నమ్మాళ్వార్ ప్రచురణలు పేరుతో 64 గ్రంథాలను ప్రచురించాడు. గుంటూరు పట్టణంలోని అనేక ప్రజాహిత సంస్థలతో ఇతనికి సంబంధం ఉండేది. జిల్లా పత్రికా సంపాదకుల సంఘానికి అధ్యక్షుడిగా పనిచేశాడు. ఉత్తమ గ్రంథమాల పేరుతో కొన్ని మంచి పుస్తకాలను ప్రచురించాడు. స్నేహము అనే ఖండకావ్య సంపుటిని రచించాడు.
## ప్రచురణ కర్త
ఇతడు ప్రచురించిన కొన్ని పుస్తకాల జాబితా:
# సుప్రభాత సముచ్ఛయమ్‌ - బచ్చు సుబ్బరాయగుప్త
# శ్రీ కన్యకా సుప్రభాతమ్‌ - జమిలి నమ్మాళ్వారు
# కుసుమగుప్త - నాగశ్రీ

## మూలాలు

వర్గం:1902 జననాలు
వర్గం:సంపాదకులు
వర్గం:గుంటూరు జిల్లా రచయితలు
వర్గం:గుంటూరు జిల్లా పాత్రికేయులు
కాళ్లకూరి గోపాలరావు

right|thumb|కాళ్లకూరి గోపాలరావు
ఇతని స్వస్థలం కాకినాడ. కానీ జీవితంలో అధిక భాగం మద్రాసులో జీవించాడు. ఇతడికి బాల్యం నుండే సహజ కవితాధోరణి అబ్బింది. ఇతడు 16వ యేట వ్రాసిన నీతికథా సంగ్రహము ఆంధ్రదేశ ప్రభుత్వం వారిచే 1,2,3 ఫారముల వారికి పాఠ్యగ్రంథంగా నిర్ణయించబడింది. ఇతడు ప్రాచ్యలిఖిత పుస్తక భాండాగారంలోని తెలుగు పుస్తకాలకు వివరణ పట్టిక తయారు చేసే పనిలో కొంతకాలం వినియోగించబడ్డాడు. చెన్నపురి ఆంధ్రసభ వ్యవస్థాపకులలో ఇతడు ఒకడు. విక్టోరియా గ్రంథాలయాధికారిగా కొంతకాలం పనిచేశాడు. ఆంధ్రపత్రిక సంపాదకమండలిలో సభ్యుడిగా ఉన్నాడు. 
## రచనలు
# నీతికథా సంగ్రహము
# కవిత్వోపాయనము
# అపూర్వ సంఘసంస్కరణము
# వాల్మీకి (నాటకము)
# సుపరిష్కృత చంద్రరేఖా విలాపము
# కళ్యాణరాఘవము
# వసంతసేన

## బిరుదములు
* కవిశేఖర

## మూలాలు

వర్గం:తెలుగు కవులు
వర్గం:తెలుగు రచయితలు
అడై

**అడై** 
ఇది తమిళ వంటకం. అయినా గానీ ఆకలికి తమిళం ఏంటీ, బెంగాలీ ఏంటీ. ఏదయినా ఒకటే. మంచి రుచికరమైన, పోషకాలతో కూడిన వంటకం అయితే చాలు. ఇందులో అన్ని పప్పులు కలిసి ఉంటాయి. మంచి పోషక విలువలు ఉంటాయి. ఇందులో కారం ఉప్పూ కలిసే ఉంటాయి కాబట్టి నంచుకోవడానికి ఏమీ లేకుండా కూడా దీనిని తినవచ్చు. కావాలంటే చట్నీ లేదా సాంబారుతో తినవచ్చు. 
దీనికి కావలసిన పదార్థాలు:
పెసర్లు లేదా పెసరపప్పు 1 కప్పు
శనగలు లేదా శనగ పప్పు 1 కప్పు
కందులు లేదా కంది పప్పు 1 కప్పు
మినుములు లేదా మిప పప్పు 2 టీస్పూన్లు
బియ్యం 2 కప్పులు
తయారు చేసే విధానం:
పైన తెలిపిన పదార్థాలను అన్నింటినీ ఒక గిన్నెలో తీసుకుని కడిగి నానబెట్టుకోవాలి. 2 గంటలు నాననివ్వాలి. తర్వాత మిక్సీలో కొంచెం కరివేపాకు, ఆరు పచ్చిమిరప కాయలు ఆరు ఎండు మిరప కాయలు (కారం ఎక్కువ కావాలంటే మరిన్ని చేర్చండి) వేసి నానబెట్టిన పప్పులను కూడా వేసి కొంచెం రవ్వ రవ్వగా ఉండేట్టు కొద్దిగా నీటిని చేరుస్తూ రుబ్బుకోవాలి. దోసె పిండి లాగా వదులుగా ఉండకూడదు, చపాతి పిండి లాగా గట్టిగానూ ఉండకూడదు. రుచికి తగినంత ఉప్పు, కొత్తిమీర వేసి దీనిని 2 గంటల పాటు పులియనివ్వండి.
తర్వాత స్టవ్ వెలిగించి పెనం పెట్టుకోవాలి. పెనం వేడి అయిన తర్వాత కొద్దిగా నూనె రాసి దానిపై ఈ రుబ్బుకున్న పిండిని దోశ లాగా పోసుకోవాలి. రెండు వైపులా చక్కగా కాల నివ్వండి.
అల్లం వెల్లుల్లి తినే వారు రుబ్బేటపుడు దానిలో చేర్చుకోవచ్చు.
అభిజీత్ సావంత్

**అభిజీత్ సావంత్** () (జననం 1981 అక్టోబరు 7) భారతీయ ప్లేబాక్ గాయకుడు, టెలివిజన్ యాంకర్, *ఇండియన్ ఐడల్* (తొలి సీజన్) విజేత. *క్లినిక్ ఆల్ క్లియర్ - జో జీతా వోహీ సూపర్‌స్టార్‌*లో మొదటి రన్నరప్‌ స్థానంలోనూ, *ఆసియన్ ఐడల్‌*లో మూడవ స్థానంలో నిలిచాడు.

## తొలినాళ్ళ జీవితం
1981 అక్టోబరు 7న ముంబైలోని షాహునగర్‌ జిల్లాలో సావంత్ పుట్టాడు. చేతనా కాలేజ్ ఆఫ్ కామర్స్ అండ్ ఎకనామిక్స్‌లో గ్రాడ్యుయేషన్ పూర్తిచేసుకున్నాడు. మొదటి నుంచీ అతనికి సంగీతం పట్ల అభిరుచి ఉండేది. గ్రాడ్యుయేషన్ తర్వాత సంగీత పరిశ్రమలో కృషిచేయసాగాడు.

## గాయకునిగా
గాయకునిగా అభిజిత్ సావంత్ ఇండియన్ ఐడల్ కారణంగా వెలుగులోకి వచ్చాడు. 2005 మార్చిలో అతను మొట్టమొదటి ఇండియన్ ఐడల్ పోటీలో విజేతగా నిలిచాడు. రూ.కోటి నగదు, ఒక హోండా సిటీ కార్‌తో పాటుగా *"ఆప్ కా అభిజీత్"* పేరిట ఒక మ్యూజిక్ ఆల్బమ్ రూపొందించే కాంట్రాక్టును కూడా దక్కించుకున్నాడు. 2005లో విడుదలైన ఈ ఆల్బమ్ వెనువెంటనే మంచి హిట్ అయింది. ఆల్బంలో భాగమైన *"మొహబ్బతే లూటావూంగా"*, *"లఫ్జో మే కెహనా"*, *"క్యా తుఝే పతాహై"* వంటి పాటలు చాలా విజయవంతమయ్యాయి. దీని తర్వాత జానూన్ అన్న మరో మ్యూజిక్ ఆల్బమ్ చేశాడు.

2007లో ఆసియన్ ఐడల్ అన్న షోలో భారతదేశానికి ప్రాతినిధ్యం వహించాడు. దీనిలో మూడవ స్థానాన్ని పొందాడు. 2008లో జో జీతా వోహీ సూపర్‌స్టార్ అన్న షోలో పాల్గొని రెండవ స్థానాన్ని సంపాదించాడు. 2005లో ఇండియన్ ఐడల్ గా విజయం సాధించగానే ఆషిక్ బనాయా ఆప్నే సినిమాలో పాటలు పాడాడు. ఇవి మంచి విజయాన్నే సంపాదించాయి. ఆ తర్వాత అతను సినిమాల్లో ప్లేబాక్ సింగర్ గా కొద్ది పాటలే పాడాడు.

2013లో ఫరీదా, 2018లో ఫకీరా అన్న రెండు సూఫీ థీమ్‌తో రూపొందించిన ఆల్బమ్స్ చేశాడు.

## నటనలో, యాంకర్ గా
2009లో లాటరీ అన్న బాలీవుడ్ సినిమాలో హీరోగా నటించాడు. అయితే అది ఫ్లాప్ గా నిలిచింది. తీస్మార్ ఖాన్ సినిమాలోనూ చిన్న పాత్ర పోషించాడు. 2010లో "ఇండియన్ ఐడల్-5" సీజన్‌కి కో-హోస్ట్‌గా యాంకరింగ్ చేశాడు.

## మూలాలు
తల్లాప్రగడ సూర్యనారాయణరావు

**తల్లాప్రగడ సూర్యనారాయణరావు** ప్రముఖ రచయిత, అనువాదకుడు. కొవ్వూరులో న్యాయవాదిగా పనిచేశాడు. 1912లో కొవ్వూరులో విజయదశమి నాడు ఆంధ్రగీర్వాణ విద్యాపీఠాన్ని స్థాపించి ఎందరెందరో సంస్కృతాంధ్రాలలో లబ్దప్రతిష్టులు కావడానికి కారణభూతుడయ్యాడు.
## రచనలు
# మాధవీకంకణము (చారిత్రక నవల అనువాదం, మూలం: రమేశ్ చంద్ర దత్తు)
# వణిక్పురవర్తకోదంతము
# శ్రీ సీతారామము (అనువాదం, మూలం:బంకించంద్ర ఛటర్జీ)
# హేలావతి (నవల)
# కుందమాల (నాటకము)

## ఇవి కూడా చూడండి

* తల్లాప్రగడ ప్రకాశరాయుడు
* తల్లాప్రగడ విశ్వసుందరమ్మ
* తల్లాప్రగడ సుబ్బారావు
* తల్లాప్రగడ సుబ్బలక్ష్మి

## మూలాలు

## బయటి లంకెలు

వర్గం:పశ్చిమ గోదావరి జిల్లా న్యాయమూర్తులు
వర్గం:పశ్చిమ గోదావరి జిల్లా రచయితలు
మాగ్నా కార్టా

ఆధునిక ప్రజాస్వామ్యానికి తొలి బీజం వేసిన ఆ మహా చారిత్రక క్షణానికి నేటికి 800 ఏళ్లు. భూమ్మీద దైవాంశ సంభూతులుగా చక్రవర్తులు పొందిన తిరుగులేని అధికారానికి తొలిసారిగా అడ్డుకట్ట వేసిన ఘటనకు మరోపేరు **మాగ్నా కార్టా**. ఇది వ్యక్తి స్వేచ్ఛ-హక్కుల పత్రం. రాజు చట్టానికి అతీతుడు కాదని, చట్టపాలనకు లోబడాల్సిందేనంటూ రూపొందిన తొలి హక్కుల పత్రంపై ఒక నిరంకుశ చక్రవర్తి తప్పనిసరై సంతకం పెట్టిన క్షణాన్నే.. ప్రజాస్వామ్యం, న్యాయం, స్వేచ్ఛ అనే మహత్తర భావాలు పురుడు పోసుకున్నాయి. రాజు సర్వాధికారి అనే వేల ఏళ్ల అభిప్రాయాన్ని ఆ ఒక్క సంతకం తల్లకిందులు చేసింది.

మాగ్నా కార్టా నుంచి అమెరికా రాజ్యాంగ సభ, ఫ్రెంచ్ విప్లవం, వలస పాలనకు వ్యతిరేకంగా సకల దేశాల్లో కొనసాగిన స్వాతంత్ర్య పో రాటాల వరకు తిరుగులేకుండా ప్రకటించిందీ, నిలబెట్టిందీ ఈ ప్రజా సార్వ భౌమాధికారాన్నే. రాజు అధికారానికి కోత పడి ప్రజాధికారానికి బీజాక్షరాలు పలికిన చరిత్రకు నిలువెత్తు దర్పణం. మాగ్నా కార్టా.. అధి కారం చేతులు మారి ప్రజల పరమవుతున్న పరిణామం నెమ్మదిగా వివిధ రూపాల్లో చరిత్రలో నేటికీ కొనసాగుతూనే ఉంది. అయితే.. ఇంత సుదీర్ఘకాలం తర్వాత కూడా ప్రజలకు నిజమైన అధికారం ప్రపంచంలో ఏ దేశంలోనూ వాస్తవార్థంలో సిద్ధించకపోవడమే అసలైన విషాదం. అంతమాత్రాన 1215 జూన్ 15న బ్రిటన్ రాజు జాన్ తన విధేయులకు తలొగ్గి చేసిన ఆ తొలి అధికారమార్పిడి సంతకం విలువ ఏమాత్రం తగ్గ దు. స్వాతంత్ర్యం కోసం మనిషి అనంతరీతుల్లో సాగిస్తున్న ప్రతి ప్రయ త్నంలోనూ నేనున్నానంటూ ఆ స్వేచ్ఛాపత్రం గుబాళిస్తూనే ఉంది.

వివిధ నాగరికతల్లో రాజులు ప్రజల కోసం రూపొందించిన చట్టాల గురించి మనం చదువుకున్నాం. యూదులకు మోసెస్, భారతదేశంలో మనువు, మెసొపొటేమియాలో హమురాబీ, చైనాలో కన్ఫ్యూషియస్, రోమ్‌లో జస్టీనియన్ వంటి వారు ఈ కోవకు చెందుతారు. వీరంతా ప్రజలకు న్యాయ స్మృతులను రాజు తరఫున అందించినవారు. కానీ ఈ న్యాయం తిరగబడిన చరిత్రకు తొలి సంకేతం మాగ్నా కార్టా. అంత వరకు అలవిమాలిన పన్నులను విధిస్తున్న రాజునుంచి అతడి సామం తులు తమ హక్కులను డిమాండ్ చేసి లాక్కున్న స్వేచ్ఛా పత్రమే మాగ్నా కార్టా. తన ఇచ్ఛే చట్టం కానవసరం లేదని, చట్టం కంటే తాను ఉన్నతుడిని కానని చరిత్రలో ఒక చక్రవర్తి తప్పనిసరి పరిస్థితుల్లో అంగీ కరించి చేసిన అద్వితీయ సంతకం అది. నీవెంత ఉన్నత స్థానంలో ఉన్నా నీకంటే పైనే న్యాయం, శాసనం ఉంటుందని చాటిందది.

చట్టపాలన అనే భావన దాంతోనే చరిత్రలో ప్రారంభమైంది. పాలితుల సమ్మతి లేకుండా పన్నులు విధించనంటూ ఒక రాజు తొలి సారిగా అంగీకరించిన క్షణం అది. న్యాయాన్ని ఎవరూ కొనుక్కోలేరని, నిర్బంధంలోని వ్యక్తి బహిరంగ విచారణ హక్కును కలిగి ఉంటాడని కూడా రాజు ప్రకటించాడు. ఈ కోణంలో చూస్తే భూమ్మీద ఆవిర్భవిం చిన రాజ్యాంగ పత్రాల్లో శిఖరస్థాయి మాగ్నా కార్టాదే. అధర్మానికి, అన్యాయానికి, నిరంకుశాధికారానికి వ్యతిరేకంగా వ్యక్తి స్వాతంత్ర్యానికి పునాదులు వేసిన తొలి చారిత్రక పత్రం మాగ్నాకార్టా. కానీ 800 ఏళ్లు గడిచిన తర్వాత కూడా మాగ్నా కార్టా ప్రజలకు అందించిన హక్కులు సారంలో అమలు కాలేదన్నది వేరే విషయం.

రాజుకు దఖలుపడిన పవిత్ర హక్కును తృణీకరించి ప్రాతినిధ్య ప్రజాస్వామ్యానికి నాందిప లికిన మాగ్నా కార్టా కులీనుల ప్రయోజనాలకే పట్టం కట్టి ఉండవచ్చు కానీ మానవాళికంతటికీ స్ఫూర్తిదాయకంగా అది తన పాత్రను పోషిస్తూ వెళ్లింది. భారత రాజ్యాంగంతో సహా ప్రజాస్వామ్య దేశాల్లోని పాలనా వ్యవస్థలన్నీ మాగ్నా కార్టాను స్ఫూర్తిగా తీసుకున్నవే. న్యాయం నేటికీ అమ్ముడుపోతూ, హక్కులకు నిత్యం భంగం కలుగుతున్న నేపథ్యంలో అది ప్రవచించిన స్వేచ్ఛ, హక్కుల నిజమైన సారాంశాన్ని సాధించుకోవలసిన అవసరం ప్రజలపైనే ఉంది. ఇదే మాగ్నా కార్టా ఎనిమిది శతాబ్దాల చరిత్ర మనకందిస్తున్న సందేశం.

వర్గం:చరిత్ర
చెన్నాప్రగడ భానుమూర్తి

right| thumb| చెన్నాప్రగడ భానుమూర్తి
**చెన్నాప్రగడ భానుమూర్తి** గొప్ప సంస్కృత విద్వాంసుడు. రచయిత. 
## బాల్యం, విద్యాభ్యాసం
ఇతడు పశ్చిమ గోదావరి జిల్లా, మొగల్తూరు మండలం, కాళీపట్నం గ్రామంలో కనకాచలం, వెంకమ్మ దంపతులకు 1863, మార్చి నెలలో జన్మించాడు. ఇతని తండ్రి కుమ్మరపురుగుపాలెం గ్రామానికి కరణంగా పనిచేసేవాడు. అమలాపురం, నరసాపురం పట్టణాలలో ఇతని ప్రాథమిక, హైస్కూలు విద్యలు కొనసాగింది.  చిలకమర్తి లక్ష్మీనరసింహం, కొండా వెంకటప్పయ్యలు ఇతని సహాధ్యాయులు. తరువాత రాజమండ్రి లోని ప్రభుత్వ ఆర్ట్స్ కళాశాలలో గణితశాస్త్రంలో పట్టభద్రుడైనాడు. ఆ కళాశాల ప్రిన్సిపాల్ మెట్కాఫ్ దొరకు ఇతడు ప్రియశిష్యుడిగా మెలిగాడు. తరువాత ఉపాధ్యాయ శిక్షణ కూడా పొందాడు. ఇతడు స్వయంకృషితో సంస్కృతం నేర్చుకున్నాడు. సంస్కృతంలో సిద్ధాంతకౌముదిని బోధించే స్థాయికి స్వంతంగా ఎదిగాడు.

## ఉద్యోగం
ఉపాధ్యాయ శిక్షణ తరువాత ఇతడు కొంతకాలం విజయవాడలోని మిషన్ హైస్కూలులో ఉపాధ్యాయుడిగా పనిచేశాడు. పిమ్మట కొన్ని మాసాలు రెవెన్యూ శాఖలో గుమాస్తాగా పనిచేశాడు. ఆ తరువాత ఇతడు బందరు నోబుల్ కళాశాలలో గణితశాస్త్ర పండితుడిగా పనిచేశాడు. ఆ సమయంలో రఘుపతి వేంకటరత్నం నాయుడు ఇతని సహోద్యోగి. వారిరువురి మధ్య సాన్నిహిత్యం ఉండేది. భోగరాజు పట్టాభి సీతారామయ్య, ముట్నూరు కృష్ణారావు మొదలైన వారు ఇతని శిష్యులుగా ఉండేవారు. తరువాత 1909లో మద్రాసు ప్రభుత్వము ఇతడిని తెలుగు ట్రాన్సిలేటర్‌గా నియమించింది. ఇతడు ప్రభుత్వోద్యోగంలో ఉండి కూడా స్వదేశీ ఉద్యమానికి, ఖాదీ ఉద్యమానికి ఆకర్షితుడయ్యాడు. మద్రాసులో ఇతనికి సర్వేపల్లి రాధాకృష్ణన్, కందుకూరి వీరేశలింగం, కొక్కొండ వెంకటరత్నం వంటివారు మిత్రులుగా ఉండేవారు. వేదం వేంకటరాయశాస్త్రి, వేటూరి ప్రభాకరశాస్త్రి, వావిలికొలను సుబ్బారావు మొదలైనవారు సాహిత్యపరమైన సందేహాలను నివృత్తి చేసుకొనేందుకు ఇతడిని సంప్రదించేవారు.
## సంఘసంస్కరణ, జాతీయోద్యమం
ఇతడు తన మిత్రుడు కొండా వెంకటప్పయ్య ప్రారంభించిన ఆంధ్ర జాతీయకళాశాలకు వెనుక ఉండి ప్రోత్సహించాడు. కృష్ణా పత్రిక బాల్యావస్థలో ఉన్నపుడు తన సహకారం అందజేశాడు. 1905లో వందేమాతరం ఉద్యమ సమయంలో గ్రామగ్రామాలలో తిరిగి జాతీయ భావాలను ప్రచారం చేశాడు. ఆ సమయంలో చెళ్లపిళ్ల వేంకటశాస్త్రి ఇతనికి సన్నిహితుడయ్యాడు. స్థానికంగా వ్యతిరేకత ఎదురైనా చెన్నాప్రగడ భానుమూర్తి వితంతు వివాహాలను సమర్థించేవాడు.

## రచనలు
# హేమలత (నాటకము)
# భారతధర్మదర్శనము
# బాలచంద్ర చరిత్రము
# మండపాల చరిత్రము
# ప్రియదర్శిక (నాటకము)

## మూలాలు

వర్గం:1947 మరణాలు
వర్గం:1863 జననాలు
వర్గం:తెలుగు రచయితలు
వర్గం:సంఘసంస్కర్తలు
మంత్రిప్రెగడ భుజంగరావు

**మంత్రిప్రెగడ భుజంగరావు** (1876 - 1941) సాహిత్యపోషకుడు. శతాధికగ్రంథ రచయిత. పశ్చిమ గోదావరి జిల్లా లక్కవరం జమీందారు. 
## జీవిత విశేషాలు
ఇతడు 1876, ఏప్రిల్ 13వ తేదీకి సరియైన ధాత నామ సంవత్సర చైత్ర బహుళ పంచమి, గురువారం నాడు ఏలూరు పట్టణంలో జన్మించాడు. వెంకమాంబ, మల్లయామాత్యులు ఇతని కన్న తల్లిదండ్రులు కాగా విజయలక్ష్మమ్మ, మల్లికార్జున ప్రసాదరావులు ఇతడిని దత్తత తీసుకుని పెంచారు. ఇతనికి సంస్కృతాంధ్రములతో పాటుగా ఆంగ్లంలో కూడా మంచి ప్రవేశం ఉంది. మంజువాణి అనే మాసపత్రికను ప్రచురించాడు. ఇతడు కావ్యాలు,నాటకాలు, ప్రహసనాలు, కథలు, నవలలు, శతకాలు, ప్రబంధాలు, జీవితచరిత్రలు, వాఙ్మయ చరిత్రలు, చాటువులు, అవధానాలు, ఆశుకవిత్వం మొదలైన ప్రక్రియలను నిర్వహించాడు.

ఇతని ఆస్థానంలో ప్రముఖ విద్వత్కవులు, పండితులు ఉండేవారు. వారిలో శొంఠి భద్రాద్రిరామశాస్త్రి,కోన వేంకటరాయశర్మ,కొత్తపల్లి సుందరరామయ్య,ఆకొండి వ్యాసమూర్తిశాస్త్రి, నోరి సీతాకాంతశాస్త్రి,దేవరకొండ మాణిక్యశాస్త్రి, నందిరాజు చలపతిరావు, కూచి సత్యనారాయణ, రామరాజు శోభనాచలము మొదలైనవారు ఉన్నారు. ఇతడు 1941, ఏప్రిల్ 28వ తేదీన ఏలూరులో మరణించాడు. 
## అవధానాలు
ఇతడు వినోదార్థము అవధానాలు నిర్వహించాడు. ఇతని అవధానాలలో వెలువడిన పద్యాలు కొన్ని:
* సమస్య: కప్పం గని ఫణివరుండు గడగడ వణకెన్
పూరణ:చెప్పెడిదేమిక బెత్తము
నప్పప్పా చేతబట్టి యతి రయమున సౌ
రొప్పగ ముందుగ జను వెం
కప్పం గని ఫణివరుండు గడగడ వణకెన్


* వర్ణన: కాటన్ దొర
పూరణ: సూటిగ నల గోదావరి
దాటుచు దా నానకట్ట దద్దయు గట్టన్
మేటి మగండన వలదే
కాటను నెన్నంగ తరమె దా ధన్యుడగున్

*న్యస్తాక్షరి:
శ్రీల నొసంగుచు నన్నుం
బాలన జేయుచు బ్రోవం
జాలిన లక్ష్మిని గొల్వం
బోలదె నెమ్మది లోనన్


## రచనలు

# చిత్ర హరిశ్చంద్ర
# చారుమతీ పరిణయము
# శశిరేఖ
# ఆంధ్రీకృతాభిజ్ఞానశాకుంతలము
# ఆధునిక కవిజీవితములు
# వాసంతిక
# ఆంధ్రీకృతోత్తరరామచరిత్రము
# వారకాంత
# గానామృతము
# దిలీపచరిత్రము
# స్తవరాజము
# మైరావణుడు 
# మోహలేఖావళి
# మాల్కిసువార్త 
# మార్కండేయేశ్వర చరిత్రము
# పాండవాజ్ఞాతవాసము 
# పరమ పురుషాన్వేషణము 
# పదార్థ విజ్ఞాన శాస్త్రము 
# వ్యవసాయము
# నిరపవాద ప్రహసనము
# కలియుగ నటనామృతము 
# విజయాంక సాహసము 
# వచననైషధము
# రాజహంస 
# మధుప విహారము
# తత్త్వమీమాంస
# ఆంధ్ర కథా సరిత్సాగరము
# గోఖలే చరిత్ర
# లూకా సువార్త
# క్రైస్తవగూడార్థ దీపిక
# యోహానుసువార్త
# దీనరక్షామణి శతకము 
# అగ్గిరాముని మరణావేదనము
# బాలనీతికథలు
# వసంతకుసుమము
# చారుమతి పద్యములు
# సుశీల పద్యములు
# విక్టోరియా స్వర్గయాత్ర
# విక్టోరియాతారావళి
# చమత్కారస్నేహ ప్రహసనము
# మహాయోగరహస్య ప్రహసనము
# విధవావివాహ ప్రహసనము
# మార్కాండేయ శతకము
# శ్రీహరి శతకము
# ఈశ్వర శతకము
# శృంగార రసవాహిని
# A History of Telugu Literature
# విద్యున్మాల (నాటకం, 1920) ఆర్కీవు.కాంలో విద్యున్మాల పుస్తకం.

## మూలాలు

వర్గం:1876 జననాలు
వర్గం:1940 మరణాలు
వర్గం:తెలుగు రచయితలు
వర్గం:తెలుగు కవులు
వర్గం:అవధానులు
వర్గం:పశ్చిమ గోదావరి జిల్లా రచయితలు
వర్గం:పశ్చిమ గోదావరి జిల్లా సాహితీ పోషకులు
వర్గం:ప్రచురణకర్తలు
వర్గం:ఆంగ్లం నుండి తెలుగు లోకి అనువాదాలు చేసినవారు
చందుపట్ల జంగారెడ్డి

**చందుపట్ల జంగారెడ్డి** ( 1935 నవంబరు 18 - 2022 ఫిబ్రవరి 5) భారతీయ జనతా పార్టీలో తెలంగాణ రాష్ట్రానికి చెందిన రాజకీయనాయకుడు. మాజీ ఎంపీ, మాజీ ఎమ్మెల్యే.

## జననం, బందుత్వం
జంగారెడ్డి 1935, నవంబరు 18న జన్మించాడు, పరకాల గ్రామంలో, పరకాల మండల (ఇప్పుడు తెలంగాణలో) తెలంగాణ రాష్ట్రం వరంగల్ జిల్లా నివాసం హన్మకొండలో ఉన్నాడు. శ్రీమతి. సుదేష్మాను 1953లో వివాహమాడాడు..

## జీవిత విశేషాలు
తెలంగాణ ప్రాంతానికి హనుమకొండ నుంచే 1984 వరంగల్ జిల్లాలో కాదు అప్పటి మొత్తం ఆంధ్రప్రదేశ్ రాష్ట్రం నుంచి లోక్ సభలో బీజేపీకి ప్రాతినిధ్యం వహించిన ఏకైక వ్యక్తి చందుపట్ల జంగారెడ్డి. ఇక ఆ ఎన్నికల్లో వాజ్ పాయ్, అద్వానీ వంటి బీజేపీ అగ్రనాయకులందరూ పరాజయం పాలయ్యారు. ఆ భారతీయ జనతా పార్టీ జిల్లాలో మొదటి వ్యక్తి. జంగారెడ్డి కొద్ది రోజులు ప్రభుత్వ పాఠశాలలో హయ్యర్ సెకండరీ, 2 డి (టీచర్) బడిపంతులుగా పనిచేశాడు.

## శాసనసభ్యునిగా
పరకాల నియోజకవర్గం నుండి శాసనసభ్యునిగా భారతీయ జనసంఘ పార్టీ నుండి ఇండిపెండెంట్ బి. కైలాసం పై గెలిచి శాసనససభలో అడుగుపెట్టాడు. 
## ఓటమి, విజయం
ఇదే పరకాల శాసనసభ నియోజకవర్గం నుండి శాసనసభ్యునిగా మళ్ళి భారతీయ జనసంఘ పార్టీ నుండి 1972లో పోటీచేసి పింగళి ధర్మా రెడ్డి చేతిలో ఓటమి చెందాడు. తరువాత 1978లో మళ్ళీ పింగళి ధర్మా రెడ్డి పై శాసనసభ్యునిగా మళ్ళి భారతీయ జనసంఘ పార్టీ నుండి విజయం సాధించాడు. దీనికి వేదిక మాత్రం శాయంపేట శాసనసభ నియోజకవర్గం అయింది. పరకాల శాసనసభ నియోజకవర్గం S.C రిజర్వ్ కావడం మూలానా ఇద్దరు కూడా రెడ్డి సామాజికవర్గం వారు కావడం వలన పరకాల పక్కనేఉన్న జనరల్ సీటు శాయంపేట అసెంబ్లీ నియోజకవర్గం నుండి తలపడ్డారు.
## చ‌రిత్ర పుటల్లో
1984 లో భాజపా 543 నియోజకవర్గాలలో కేవలం రెండింటిని గెలుపొందింది ఒకటి అవిభాజ్య ఆంధ్ర ప్రదేశ్ లోని హనుమకొండ కాగా, ఏకే పటేల్ అనే బీజేపీ అభ్యర్థి గెలుపొందిన గుజరాత్ లోని మెహ్సానా నియోజక వర్గం రెండోది. హనుమకొండ నుంచే కాదు మొత్తం ఆంధ్ర ప్రదేశ్ రాష్ట్రం నుంచి లోక్ సభలో బీజేపీకి ప్రాతినిధ్యం వహించిన ఏకైక వ్యక్తి చందుపట్ల జంగారెడ్డి.

## ద‌క్షిణ భార‌త‌దేశం తొలి బీజేపీ ఎంపీ
మాజీ ముఖ్యమంత్రిగా, కాంగ్రెస్‌లో కీలక నేతగా దేశంలోనే ఆర్థిక సంస్కరణలకు శ్రీకారం చుట్టిన దివంగత మాజీ ప్రధాని పాములపర్తి వెంకట నరసింహారావు పై 54వేల పైచిలుకు ఓట్లతో విజయం సాధించి ద‌క్షిణ భార‌త‌దేశం తొలి బీజేపీ తొలి పార్లమెంటు సభ్యుడుగా హ‌నుమ‌కొండ నుండి జంగారెడ్డి ఎంపిక‌య్యాడు. ద‌క్షిణ భార‌త‌దేశం నుంచి ఆయ‌నే తొలి బీజేపీ ఎంపీ కావ‌డం ఓ రికార్డు. ఆ స‌మ‌యంలో స్థానికుడు కావడం వలన అభిమానంతో జ‌నం జంగారెడ్డిని ఆద‌రించారు. ఆ విజ‌యం చ‌రిత్ర పుటల్లో భ‌ద్రంగా ఉంది.

## ఎంపీగా ఓటమి
1989,1991,1996లో కాంగ్రెస్‌ పార్టీ నుండి కమాలుద్దీన్‌ అహ్మద్‌ చేతిలో జంగారెడ్డి భారతీయ జనతా పార్టీ నుండి పోటీచేసి ఓటమి చెందారు... 
## మరణం
జంగారెడ్డి 87 యేళ్ళ వయసులో అనారోగ్యంతో బాధపడుతూ 2022, ఫిబ్రవరి 5న హైదరాబాదులో మరణించాడు. ఆయనకు భార్య సి.సుధేష్ణ, కుమారుడు స‌త్య‌పాల్‌రెడ్డి, ఇద్దరు కుమార్తెలు ఉన్నారు.

## మూలాలు

## ఇతర లింకులు

* ఆంధ్ర ప్రదేశ్ శాసనసభ సభ్యుల జాబితా (1967) 266.
* ఆంధ్ర ప్రదేశ్ శాసనసభ సభ్యుల జాబితా (1978) 271
* 8వ లోక్‌సభ సభ్యులు 12
*

వర్గం:భారతీయ జనతా పార్టీ రాజకీయ నాయకులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు గ్రామీణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వరంగల్లు పట్టణ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:2022 మరణాలు
అసోం మెయిల్

** అసోం మెయిల్ ** స్వాతంత్ర్యానికి పూర్వం రోజుల నుండి ఇది ఉందని, భారత రైల్వే వ్యవస్థలోని బ్రాడ్ గేజ్ మార్గము రైళ్లు ఒక విస్తార స్థాయిలో 1980 సం.లలో ఆవిష్కరణతో మంచి ప్రజాదరణ పొందిన మీటర్ గేజ్ రైళ్ళలో ఇది ఒకటి, దీనికి ఒక ప్రత్యేకతను కూడా సముపార్జించుకుంది.

## మూలాలు

వర్గం:భారతీయ ఎక్స్‌ప్రెస్ రైళ్ళు
వర్గం:అసోం రైలు రవాణా
వర్గం:భారతీయ రైల్వేలు ప్రయాణీకుల రైళ్లు‎
దామోవ్ - కోటా ప్యాసింజర్

**దామోవ్ - కోటా ప్యాసింజర్** పశ్చిమ మధ్య రైల్వే జోన్ ద్వారా రోజువారీ సేవ అందించే ప్రయాణికుల రైలు. ఇది మధ్యప్రదేశ్, దామోవ్ సిటీ లోని దామోవ్ రైల్వే స్టేషను, రాజస్థాన్ లోని కోటా జంక్షన్ రైల్వే స్టేషను మధ్య నడుస్తుంది.

## రూట్ (మార్గము) , ఆగు ప్రదేశాలు
ఈ రైలు బీనా - కాట్నీ రైలు మార్గము ద్వారా వెళుతుంది. దాదాపు అన్ని మేజర్, మైనర్ స్టేషన్లులో నిలిపివేయడం జరుగుతుంది. పెద్ద విరామాలలో కొన్ని ఇలా ఉన్నాయి:
 
* దామోవ్
* పథారియా
* సౌగోర్ మక్రోనియా
* సౌగోర్ 
* ఖురై 
* బినా జంక్షన్ (మధ్యప్రదేశ్)
* మున్గోలి
* గుణ
* రుతియై
* కోటా జంక్షన్, రాజస్థాన్

## కోచ్ కూర్పు
రైలు సాధారణంగా ఈ క్రింద వాటితో సహా మొత్తం 12 కోచ్‌లు కలిగి ఉన్నాయి:
* 8 సాధారణ కోచ్‌లు
* 3 స్లీపర్ కోచ్‌లు
* 1 కుర్చీ కారు (చైర్ కారు)
దీనికి ఒక మొదటి తరగతి (1 వ తరగతి) కంపార్ట్మెంట్ లేదా పాంట్రీ కారు సౌకర్యం లేదు.
* ఈ రైలు గంటకు 35 కి.మీ. సగటున వేగంతో నడుస్తుంది. దామోవ్ - కోటా ప్యాసింజర్ ప్రయాణ దూరం 284 మైళ్ళు / 455 కి.మీ. ఈ రైలు సంఖ్య : 51614, ప్రయాణ సమయం 13 గంటల 30 నిమిషాలు. వారంలో ప్రతిరోజు నడుస్తుంది. ప్రయాణంలో మొత్తం 61 విరామ స్టేషనులు ఉన్నాయి.

## విశిష్టతలు (ట్రివియా)
* స్థానికంగా, ముఖ్యంగా గ్రామీణ ప్రాంతాల నుంచి వచ్చే ప్రజలు, ఈ రైలును * 'షటిల్' * అంటారు (లేదా Suttle)
* ఈ రైలు బీనా - కాట్నీ రైలు మార్గం మీద మొట్టమొదటి ప్రయాణీకులకు సేవలు అందించే రైలు.
* ఇది భారతదేశంలో పురాతన ప్రయాణీకుల రైళ్ళులో ఒకటి.
* రైలు కోసం కేటాయించిన సంఖ్యను మూడుసార్లు మార్చారు. మొదట 535/536 ఉంది. ఇది 189/190 తదుపరి మార్చబడింది. ప్రస్తుతం 1735/1736 నంబరుతో ఉంది.
* రైలు మొదటిగా దామోవ్, సౌగోర్ మధ్య 1959 లో పరిచయం చేశారు, తదుపరి కోటా జంక్షన్, రాజస్థాన్ వరక్కు పొడిగించారు.
* దామోవ్ స్టేషనుతో అంతమయ్యే ప్రయాణీకుల రైలు కంటే, కోటా స్టేషనుతో అంతమయ్యే ప్రయాణీకుల రైలు ఎల్లప్పుడూ రద్దీతో కూడి ఉంటుంది.

## దామోవ్ నుండి కోటా / జైపూర్ కు ఇతర రైళ్ళు
* దయోదయ ఎక్స్‌ప్రెస్
* 18208 అజ్మీర్ - దుర్గ్ వీక్లీ ఎక్స్‌ప్రెస్
* 18207 దుర్గ్ - అజ్మీర్ వీక్లీ ఎక్స్‌ప్రెస్

## మరిన్ని రైళ్లు / రిటర్న్ రైళ్లు
thumb|250px|కుడి| <center>'''దామోవ్ వద్ద ఘంటాఘర్'''</center> 
* మరిన్ని రైళ్లు
:కాట్నీ ముర్వారా నుండి కోటా జంక్షన్ వరకు
:పూరి - బికానెర్ ఎక్స్‌ప్రెస్
:దుర్గ్ - జైపూర్ ఎక్స్‌ప్రెస్
:సంత్రాగచ్చి - అజ్మీర్ ఎక్స్‌ప్రెస్
:కోలకతా - అజ్మీర్ వీక్లీ ఎక్స్‌ప్రెస్

* రిటర్న్ రైళ్లు
: కోటా జంక్షన్ నుండి కాట్నీ ముర్వారా వరకు
:జైపూర్ - దుర్గ్ ఎక్స్‌ప్రెస్
:ఉదయపూర్ - కోలకతా షాలిమార్ ఎక్స్‌ప్రెస్
:అజ్మీర్ - కోలకతా ఎక్స్‌ప్రెస్
:అజ్మీర్ - సంత్రాగచ్చి ఎక్స్‌ప్రెస్
:బికానెర్ - పూరి ఎక్స్‌ప్రెస్

## మూలాలు

## బయటి లింకులు
* https://web.archive.org/web/20190817153726/https://damoh.nic.in/

వర్గం:మధ్య ప్రదేశ్ రైలు రవాణా
వర్గం:భారతీయ రైల్వేలు ప్రయాణీకుల రైళ్లు
వర్గం:రాజస్థాన్ రైలు రవాణా
వర్గం:భారతీయ రైల్వేలు ప్యాసింజర్ రైళ్ళు
హౌరా - ముంబై సిఎస్‌టి మెయిల్ (అలహాబాద్ మీదుగా)

**హౌరా - ముంబై సిఎస్‌టి మెయిల్** హౌరా - ముంబై సిఎస్‌టి మెయిల్ (అలహాబాద్ మీదుగా) బ్రిటిష్ కాలంలో కలకత్తా బొంబాయి నుండి ఒక రైలు మార్గం ఉంది. దీనినే **ఇంపీరియల్ ఇండియన్ మెయిల్** గా వ్యవహరిస్తారు. నూర్ జెహన్, గుల్జార్ నటించిన ఒక చిత్రం రైలు పేరు తోనే 1939 సం.లో చిత్రీకరించారు.

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
ఇండోర్ - భింద్ ఎక్స్‌ప్రెస్

**ఇండోర్ - భింద్ ఎక్స్‌ప్రెస్** (హిందీ: इंदौर - भिंड एक्सप्रेस, ఉర్దూ: اندور - بھیند ایکسپریس) ఒక ఎక్స్‌ప్రెస్ రైలు సేవ.
ఇది అతిపెద్ద నగరం, సెంట్రల్ భారతదేశం నందల్లి మధ్యప్రదేశ్ రాష్ట్రం లోని వాణిజ్య రాజధాని అయిన ఇండోర్ లోని ఇండోర్ జంక్షన్ రైల్వే స్టేషను, అదే రాష్ట్రంలోని ఇతర ముఖ్యమైన నగరం గౌలియార్ సమీపంలోని భింద్ రైల్వే స్టేషను మధ్య నడుస్తుంది,

## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని ఉత్తర మధ్య రైల్వే జోన్ పరిధిలోకి వస్తుంది.
## తరచుదనం (ఫ్రీక్వెన్సీ)
రైలు వారానికి మూడు రోజులు నడుస్తుంది.

## సంఖ్య , నామావళి
సేవ కోసం అందించిన సంఖ్య
* 21125 - ఇండోర్ నుండి భింద్ వరకు
* 21126 - భింద్ నుండి ఇండోర్ వరకు

## కోచ్ మిశ్రమం
క్రింది విధంగా రైలు సాధారణంగా 17 కోచ్‌లను కలిగి ఉంటుంది:
* 1 ఎసి 2 టైర్
* 2 ఎసి 3 టైర్
* 8 స్లీపర్ కోచ్
* 4 రెండవ తరగతి కోచ్‌లు
* 2 సామాన్లు సహితమైన పార్సెల్

## బయటి లింకులు
* 
* 

## మూలాలు

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:ఇండోర్ రవాణా
వర్గం:గ్వాలియర్ రవాణా
వర్గం:ఉత్తర మధ్య రైల్వే జోన్
వర్గం:ఉత్తర మధ్య రైల్వే ఎక్స్‌ప్రెస్ రైళ్ళు
జబల్‌పూర్ - జమ్మూ తావి ఎక్స్‌ప్రెస్

**జబల్పూర్-జమ్ము తావీ ఎక్స్‌ప్రెస్** లేదా **దుర్గావతి ఎక్స్‌ప్రెస్** వెస్ట్ సెంట్రల్ రైల్వే అందించే ఒక ద్వి వీక్లీ మెయిల్ ఎక్స్‌ప్రెస్ రైలు సేవ. ఇది, తూర్పు మధ్యప్రదేశ్ రాష్ట్రం లోని ఒక ముఖ్యమైన సైనిక కేంద్రంగా ఉన్న జబల్పూర్ లోని జబల్పూర్ జంక్షన్ రైల్వే స్టేషను, భారతదేశం లోని జమ్మూ & కాశ్మీర్ లోని జమ్ము తావీ రైల్వే స్టేషను మధ్య నడుస్తుంది. ఈ రైలుకు "దుర్గావతి ఎక్స్‌ప్రెస్ " యొక్క పేరు జబల్పూర్ లోని మహాకోసల ప్రాంతం పరిపాలించిన గొప్ప యువరాణి ప్రిన్సెస్ దుర్గావతి (రాణి దుర్గావతి) జ్ఞాపకార్ధముగా ఇవ్వడం జరిగింది. ఆమె సామ్రాజ్యం మొఘల్ చక్రవర్తుల స్వాధీనం నుండి రక్షించుకునేందుకు వారికి వ్యతిరేకంగా గట్టిగా పోరాడింది, ఆమె తన ప్రాంతము కొరకు ప్రాణత్యాగం చేసింది.

## కోచ్ మిశ్రమం
రైలు 23 కోచ్‌లు కలిగి ఉంటుంది:
* 1 ఎసి 1వ టైర్
* 2 ఏసీ టూ టైర్
* 3 ఎసి త్రీ టైర్
* 14 స్లీపర్
* 3 సాధారణ
* 1 చిన్నగది
* 1 సామాను / బ్రేక్ వ్యాను

## మూలాలు

* https://web.archive.org/web/20100306165425/http://jabalpur.nic.in/

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:భోపాల్ రవాణా
వర్గం:జబల్పూర్ రవాణా
వర్గం:జమ్మూ కాశ్మీరు రైలు రవాణా
జబల్‌పూర్ - రేవా ఇంటర్ సిటీ ఎక్స్‌ప్రెస్

**జబల్‌పూర్ - రేవా ఇంటర్ సిటీ ఎక్స్‌ప్రెస్**, భారతీయ రైల్వేలులో రోజువారీ సూపర్‌ఫాస్ట్ మెయిల్ /ఎక్స్‌ప్రెస్ రైలు. ఇది మధ్య భారతదేశము లోని మధ్య ప్రదేశ్ రాష్ట్రం లోని ముఖ్యమైన నగరం, మిలిటరీ కంటోన్మెంట్ కేంద్రాలలో ఒకటి అయిన జబల్పూర్ లోని జబల్పూర్ జంక్షన్ రైల్వే స్టేషను, మధ్య ప్రదేశ్ లోని రేవా మధ్య నడుస్తుంది,

## సంఖ్య , నామావళి
రైలు కోసం నిర్ణయించిన సంఖ్య:
* 11451 - రేవా నుండి జబల్పూర్ వరకు
* 11452 - జబల్పూర్ నుండి రేవా వరకు

భారతీయ రైల్వేలులో "ఇంటర్‌సిటీ ఎక్స్‌ప్రెస్" అనే పేరు (చైర్ కార్) కుర్చీ కారు తరగతి సేవను సూచిస్తుంది, అందుకే ఈ రైలుకు పేరు ఇంటర్ సిటీ ఎక్స్‌ప్రెస్ అని వచ్చింది.

## మార్గాలు , విరామాలు
రైలు కాట్నీ జంక్షన్ ద్వారా వెళుతుంది. రైలుకు ముఖ్యమైన విరామాలు ఉన్నాయి:

* **[[జబల్పూర్ | జబల్పూర్ జంక్షన్]]**
* కాట్నీ జంక్షన్
* మైహర్
* సాత్నా
* **[[రేవా]]**

## లోకోమోటివ్
రైలు ఇటార్సీ షెడ్ యొక్క ఈటి డబ్ల్యుడిఎం3 డీజిల్ లోకోమోటివ్ ద్వారా నెట్టబడుతుంది.

## కోచ్ మిశ్రమం
రైలు ఈ క్రింద విధంగా 11 కోచ్‌లను కలిగి ఉంటుంది:
* 2 ఎసి చైర్ కార్
* 5 రిజర్వు చైర్ కార్
* 5 రిజర్వేషను లేని చైర్ కార్
## మూలాలు

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:భోపాల్ రవాణా
వర్గం:జబల్పూర్ రవాణా
వర్గం:బిలాస్పూర్, ఛత్తీస్గఢ్
వర్గం:భారతీయ రైల్వేలు ఇంటర్ సిటీ సూపర్‌ఫాస్ట్ ఎక్స్‌ప్రెస్ రైళ్ళు
వర్గం:పశ్చిమ మధ్య రైల్వే జోన్
వర్గం:పశ్చిమ మధ్య రైల్వే ఎక్స్‌ప్రెస్ రైళ్లు
వర్గం:మధ్య ప్రదేశ్ రవాణా
జబల్‌పూర్ - భోపాల్ జన శతాబ్ది ఎక్స్‌ప్రెస్

**జబల్‌పూర్ - భోపాల్ జన శతాబ్ది ఎక్స్‌ప్రెస్** వెస్ట్ సెంట్రల్ రైల్వే అందించే రెండవ తరగతి రకం శతాబ్ది ఎక్స్‌ప్రెస్ రైలు సేవ. రైలు, మధ్య ప్రదేశ్ రాజధాని నగరం భోపాల్ లోని భోపాల్ సబర్బన్ రైల్వే స్టేషను హబీబ్గంజ్, మధ్యప్రదేశ్ యొక్క ప్రధాన నగరాలలో ఒకటి అయిన జబల్పూర్ లోని జబల్పూర్ జంక్షన్ రైల్వే స్టేషను మధ్య నడుస్తుంది. ఈ రైలు పేరు "భోపాల్ జన శతాబ్ది", అనగా శతాబ్ది ఎక్స్‌ప్రెస్ రైళ్ల లోని రెండవ తరగతి సేవలను సూచిస్తుంది. అందుకే పేరు "జన శతాబ్ది ఎక్స్‌ప్రెస్ " లేదా 'భోపాల్ పీపుల్స్ శతాబ్ది' అని పేరు.

## రైలు సంఖ్య
జనశతాబ్ది : 12061 : హబీబ్‌గంజ్ నుండి జబల్ పూర్ వెళ్ళే రైలు 

జనశతాబ్ది : 12062 : జబల్ పూర్ నుండి హబీబ్‌గంజ్ కు వెళ్ళే రైలు 

## కోచ్ మిశ్రమం
రైలు 11 కోచ్‌లను కలిగి ఉంటుంది:
* 2 జన ఎసి చైర్ కార్
* 9 జన రిజర్వుడు చైర్ కార్

## ఇంజను
ఇటార్సీ షెడ్ ఈ రైలుకు శక్తిని అందిస్తుంది. జబల్ పూర్ నుండి ఇటార్సీ జంక్షన్ వరకు ET WDP4 డీసిల్ ఇంజనుతోనూ, తరువాత ఇటార్సీ ఆధారిత AM 4. ఇంజనూతోనూ ఈ రైలు నడుస్తుంది.
## సమయ సారణి

## కోచ్ల కూర్పు

::::::::::::::::

## మూలాలు

## బయటి లింకులు
*India Rail Info - Jabalpur-HabibGanj Bhopal Jan Shatabdi/12062 Train Arrival/Departure/Running Status & Schedule ,  Complete Train Route. Database of Indian Railways Trains & Stations

వర్గం:భారతీయ రైల్వేలు జన శతాబ్ది ఎక్స్‌ప్రెస్ రైళ్లు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య ప్రదేశ్ రైలు రవాణా
వర్గం:భోపాల్ రవాణా
వర్గం:జబల్పూర్ రవాణా
వర్గం:బిలాస్పూర్, ఛత్తీస్గఢ్